3. ΝΟΜΟΣ υπ’ αριθ. 1354 της 30 Απρ./4 Μαΐου 1983 (ΦΕΚ Α΄ 59)  Ρύθμιση θεμάτων εκπαίδευσης στην Πολεμική Αεροπορία.  Άρθρ.1.-1.(Καταργήθηκε από το εδάφ. β΄ άρθρ. 9 Νόμ. 1680/1987, ΦΕΚ Α΄ 7, τόμ. 31Γ, σελ. 1176,04). Σύμφωνα με την Φ.560/000/ΑΔ 281174/29 Απρ.- 6 Μαΐου 1987 (ΦΕΚ Β΄ 227) Αποφ. Αντιπροέδρου Κυβερνήσεως-Υπ. Εθν. Άμυνας μεταβλήθηκε η Διοικητική και Εκτελεστική υπαγωγή της Σχολής Πολέμου Αεροπορίας (ΣΠΑ) και υπάχθηκε από τη Διοίκηση Αεροπορικής Εκπαιδεύσεως (ΔΑΕ) στο Γενικό Επιτελείο Αεροπορίας (ΓΕΑ). Όμως σύμφωνα με την Φ.000/ΑΔ.830024/9-20 Ιαν. 1995 (ΦΕΚ-Β-35) Απ. Υπ. Εθν. Άμυνας μεταβλήθηκε και πάλι η Διοικητική υπαγωγή της άνω ανωτ. Σχολής από το ΓΕΑ στη Διοίκηση Αεροπορικής Εκπαίδευσης. 2.Αποστολή της Σχολής είναι: α)Η θεωρητική και πρακτική εκπαίδευση των Αξ/κών σπουδαστών με σκοπό να αναπτύξουν και να βελτιώσουν τις ικανότητές τους σαν Αξ/κοί επιτελείς και διοικητές. β)Η παρακολούθηση και μελέτη των επιστημονικών και τεχνολογικών εξελίξεων και των επιδράσεων αυτών στις δυνάμεις αεροδιαστήματος, με σκοπό τη διαμόρφωση και διάδοση ενιαίων αρχών, για την πιο αποτελεσματική χρησιμοποίηση αυτών των δυνάμεων. Άρθρ.2.-Με Οργανισμό που εκδίδεται με Π.Δ/ γμα, ύστερα από πρόταση του Υπουργού Εθνικής Αμύνης και εισήγηση της ολομέλειας του Ανώτατου Αεροπορικού Συμβουλίου, καθορίζονται: α)Η Οργάνωση και λειτουργία της Σχολής Πολέμου Αεροπορίας. β)Τα προσόντα και οι διαδικασίες επιλογής των σπουδαστών που θα ορίζονται για φοίτηση ή παρακολούθηση των μαθημάτων. γ)Τα αφορόντα το διδακτικό προσωπικό. δ)Η διδακτέα ύλη, τα προγράμματα εκπαίδευσης και η διάρκεια εκπαίδευσης. ε)Τα σχετικά με τις εξετάσεις και τη βαθμολογία των σπουδαστών. στ)Τα σχετικά με την απονομή του πτυχίου, των διακριτικών σημάτων και τη χρησιμοποίησή τους από τους αποφοιτούντες με επιτυχία. ζ)Κάθε αναγκαία λεπτομέρεια για τη λειτουργία της Σχολής . Σελ. 298(γ) Τεύχος 1241-Σελ. 56 Άρθρ.3.-(Καταργείται από τότε που ίσχυσε η υποπαρ. η της παρ. 4 άρθρ. 4 Α.Ν. 969/1946 ΦΕΚ Α΄ 57, όπως είχε αντικατασταθεί ανωτ. σελ. 106). Άρθρ.4.-Μόλις ισχύσει αυτός ο νόμος καταργείται το Β.Δ. 288/1960 «περί τροποποιήσεως και συμπληρώσεως του από 3.8.1957 Β.Δ/τος «περί ιδρύσεως και λειτουργίας Σχολής Πολέμου Αεροπορίας ΣΠΑ» όπως τροποποιήθηκε και συμπληρώθηκε μεταγενεστέρα. 2.Μέχρι να εκδοθεί ο οργανισμός του προβλέπεται από το άρθρ. 2 του παρόντος, διατηρούνται σε ισχύ και μόνο σε ό,τι δεν είναι αντίθετες στις διατάξεις του παρόντος. α)Η υπ’ αριθ. 211739/24.4.1965 απόφαση του Υπουργού Εθνικής Αμύνης «περί ιδρύσεως και λειτουργίας ΣΠΑ» όπως τροποποιήθηκε και συμπληρώθηκε μεταγενέστερα (ανωτ. αριθ. 21). β)Η υπ’ αριθ. 207634/14.2.1967 απόφαση Υφυπουργού Εθνικής Αμύνης «περί Κανονισμού λειτουργίας Σχολής Πολέμου Αεροπορίας» όπως τροποποιήθηκε και συμπληρώθηκε μεταγενέστερα. Άρθρ.5.-Η ισχύς αυτού του νόμου αρχίζει από τη δημοσίευσή του στην Εφημερίδα της Κυβερνήσεως.                               Σχολή Πολέμου Αεροπορίας 38.Γ.γ.3   355 